અમદાવાદ રાજકોટ હાઈવે પર બાવળા પાસે આંગડિયા પેઢીની ટ્રકને નકલી પોલીસ બનીને લૂંટારૂઓએ ચેકિંગના બહાને રોકીને આશરે પાંચ કરોડની લૂંટ ચલાવી હતી. આ લૂંટના કેસમાં પોલીસે સુત્રધાર સહિત કુલ 6 આરોપીઓની ધરપકડ કરી છે. ચોંકાવનારી વાત એ છે કે આ લૂંટમાં એક એસઆરપી જવાનની સંડોવણી બહાર આવી છે. પોલીસે અંદાજે ત્રણ કરોડ જેટલો મુદ્દામાલ કબજે કર્યો છે. સાથે જ અલગ અલગ જગ્યાએ ટીમ બનાવી આરોપીઓને ઝડપી પાડ્યા છે. આ કેસમાં ખોડા ભરવાડ અને પરબરત ભરવાડ સહિત 6 ની ધરપકડ કરી છેઆરોપીઓની ઝડપી પાડવા માટે પોલીસે ટેકનીકલ સપોર્ટ લીધો હતો જેમાં મોબાઈલ સર્વેલન્સના આધારે ઝડપી પાડ્યા હતા. પોલીસે લૂંટ ચલાવાયેલી 12 બોરની બંદૂકને પણ કબ્જે લીધી છે.